OpenLLM-France/wikimedia huggingface dataset:
# GOES 15

El GOES 15, conegut com a GOES-P, abans d'entrar en servei, va ser un satèl·lit meteorològic operat per la National Oceanic and Atmospheric Administration dels Estats Units com a part del sistema Geostationary Operational Environmental Satellite. La nau va ser construïda per Boeing, i és l'últim de tres satèl·lits GOES basats en el model de satèl·lit BSS-601. Els altres satèl·lits GOES BSS-601; el GOES 13 i el GOES 14 van ser llançats el maig de 2006 i el juny de 2009 respectivament. En total va ser el setzè satèl·lit GOES en ser llançat.
El GOES 15 va ser llançat amb un coet Delta IV-M+(4,2) enlairant-se des de Space Launch Complex 37B al Cape Canaveral Air Force Station. El llançament es va produir a les 23:57 GMT del 4 de març de 2010, uaranta minuts en una finestra de llançament de seixanta minuts. En arribar a l'òrbita geoestacionària el 16 de març, va ser redesignat com a GOES 15. El 6 de desembre de 2011, va ser activat com a satèl·lit GOES West, substituint el GOES 11.
En el llançament, la massa del satèl·lit era de 3.238 kg. Té una vida útil de deu anys. L'energia és subministrada per una sola placa solar d'arsenur de gal·li, que proporciona fins a 2,3 kilowatts d'energia. Es fa servir una bateria de níquel d'hidrogen de 24 cèl·lules per proporcionar energia quan el satèl·lit no és a la llum del sol. Els instruments de bord del GOES 15 inclouen una càmera multiespectral de cinc canals per capturar imatges de llum visible i infraroja dels Estats Units continentals, una sonda per prendre lectures de temperatura i humitat atmosfèrica, una càmera de raigs X solar per detectar erupcions solars, i instruments per controlar la magnetosfera, radiació còsmica de fons i partícules carregades.

## Galeria

* Video de llançament (5 mins 30 segs)
* El GOES 15 s'enlaira des del Cape Canaveral Air Force Station SLC-37B, 4 de març de 2010.

## Vegeu també

Search Wikimedia Commons 
A Wikimedia Commons hi ha contingut multimèdia relatiu a:GOES P o GOES 15 :
* 2010 en els vols espacials

## Referències

* ↑ Krebs, Gunter. «GOES N, O, P, Q». Gunter's Space Page. [Consulta: 4 març 2010].
* ↑ «GOES-P Launch Blog». NASA. Arxivat de l'original el 2010-03-04. [Consulta: 4 març 2010].
* 1 2 Ray, Justin. «Mission Status Center». Delta Launch Report. Spaceflight Now. [Consulta: 19 març 2010].
* ↑ «LIVE: Delta IV set to launch GOES-P weather satellite». NASAspaceflight.com. [Consulta: 4 març 2010].
* ↑ «NOAA activates GOES-15 satellite; deactivates GOES-11 after nearly 12 years in orbit». NOAA. [Consulta: 7 desembre 2011].
* 1 2 «GOES-P Mission Operations Booklet». United Launch Alliance. Arxivat de l'original el 2011-07-17. [Consulta: 4 març 2010].

## Enllaços externs

* GOES-P Press Kit
* GOES Timeline Arxivat 2010-05-27 a Wayback Machine. The History of Geostationary Satellites. From the launch of SMS-1 in May 1974 through the launch of GOES-13.
* GOES-15 image examples on the CIMSS Satellite Blog
# Archipendulum

L'archipendulum és un inclinòmetre primitiu que fou emprat pels mestres d'obres de les piràmides d'Egipte (el seu ús va ser reportat per Johann Heinrich Alsted i Leon Battista Alberti). És un precursor del nivell de bombolla elaborat amb fusta i amb forma d'escaire (és a dir de triangle isòsceles). Del seu vèrtex més agut cau una corda amb una plomada en el seu extrem que indica, mitjançant una escala amb meridiana marcada en bastidor intermedi, la verticalitat.
Aquesta eina forma part de l'escut de la professió de l'arquitectura tècnica

## Vegeu també

* Plomada

## Referències

* ↑ Leonardo de Pisa, (2000), Fibonacci's De practica geometrie, Springer Verlag, ISBN 0387729305
* ↑ «Consejo General de la Arquitectura Técnica de España» (en castellà). CGATE.

## Enllaços externs

* Building the Pyramids Arxivat 2011-08-27 a Wayback Machine. (anglès)
# Cantó de Trélon

El cantó de Trélon és una divisió administrativa francesa, situada al departament del Nord i la regió dels Alts de França.

## Composició

El cantó de Trélon aplega les comunes següents :
* Anor
* Baives
* Eppe-Sauvage
* Féron
* Fourmies
* Glageon
* Moustier-en-Fagne
* Ohain
* Trélon
* Wallers-en-Fagne
* Wignehies
* Willies

## Història

Llista de consellers generals successius :
| Date d'elecció | Identitat | Partit |
| 2001- | Jean-Luc Perat | PS |
| Les dades anteriors no són conegudes. |||
Evolució demogràfica :
| 1962 | 1968 | 1975 | 1982 | 1990 | 1999 | 2006 |
| - | - | - | - | - | 27.437 | 26.919 |
# Hanussen

Hanussen és una pel·lícula germano-austro-hongaresa dirigida per István Szabó, estrenada el 1988.

## Repartiment

* Klaus Maria Brandauer: Klaus Schneider/Erik Jan Hanussen
* Erland Josephson: Dr. Bettelheim
* Ildikó Bánsági: Germana Betty
* Walter Schmidinger: Cap de la propaganda
* Károly Eperjes: Capità Tibor Nowotny
* Grazyna Szapolowska: Valery de la Meer
* Colette Pilz-warren: Dagma
* Adrianna Biedrzynska: Wally
* György Cserhalmi: Comte Trantow-Waldbach
# Menjamel bru

El menjamel bru (Lichmera indistincta) és un ocell de la família dels melifàgids (Meliphagidae).

## Hàbitat i distribució

Habita mnglars, boscos, sabana i ciutats de les terres baixes de les illes Aru, sud de Nova Guinea, oest, nord, centre i est d'Austràlia.

## Referències

* ↑ «Menjamel bru». Cercaterm. TERMCAT, Centre de Terminologia. Rev. 22/04/2022(català)
# Mosetén

El mosetén és una llengua ameríndia de Bolívia, que pertany a la família de les llengües mosetenes, parlada a l'Amazònia occidental, al nord del Departament de La Paz, per unes 800 persones. És molt propera o és una variant del tsimané, les dues llengües són mútuament intel·ligibles però considerades com a dues llengües diferents pels mosetens i tsimane'.

## Referències

* ↑ Sakel, p. 335.
* ↑ Lengua mosetén, a proel.org

## Bibliografia

* Sakel, Jeanette. El Mosetén y Chimane (Tsimane’), 2009.
* Ministerio de Educación de Bolivia Kirjka pheyakdye’ tïmsi’ tsinsi’khan kastellanokhan (Diccionario Mosetén-Castellano, Castellano-Mosetén)
# Trobada de Napa

La Trobada de Napa va ser una reunió d'alguns dels investigadors pioners en les noves tècnicques d'edició del genoma amb experts en ètica i dret per tractar els límits de l'experimentació amb l'ADN que es va celebrar a Napa, Califòrnia, el 24 de gener del 2015. El resultat de la trobada es va interpretar com una moratòria a l'espera de noves trobades per temor als efectes secundaris que es podrien produir.
Les conclusions es van publicar a la revista Science el 19 de març del 2015 amb quatre recomanacions. La primera era desincentivar qualsevol modificació dels genomes per l'aplicació clínica de les tecnologies en humans. La segona va ser promoure una investigació transparet per evaluar amb eficàcia i especificitat l'edició genòmica en humans i els models rellevant no humans per la teràpia genètica, així com la implementació i estandardització de mètodes per determinar la freqüència dels efectes secundaris i la utilitat del CRISPR/Cas9 en humans i no humans. El tercer punt era organitzar fòrums de debat internacionals entre científics, bioètics, governs, grups de pressió i públic en general per tal de per examinar aquestes qüestions i fer recomanacions regulatòries, no només per discutir els riscos i els beneficis, sinó també les implicacions ètiques, legals i socials d'utilitzar l'edició genètica per alterar el codi genètic.
La carta de la revista Science anomenada Un camí prudent per avançar en l'enginyeria gtenòmica i la modificació genètica estava firmada per 18 autors, entre els que hi havia David Baltimore, Paul Berg, Alta Charo, George Church, George Daley, Jennifer Doudna, Ed Penhoet, Keith Yamamoto, Jonathan Weissman i Dana Carroll. L'article feia una crida a "descoratjar clarament ... els intents de modificació del genoma germinal per a l'aplicació clínica en humans, mentre que les implicacions socials, ambientals i ètiques d'aquesta activitat es discuteixin entre les organitzacions científiques i governamentals".
Seguint la última recomanació es van fer dues reunions a Washington i una a París entre desembre del 2015 i abril del 2016.

## Referències

* 1 2 3 CRISPR... ¿debemos poner límites a la edición genética? Arxivat 2019-06-09 a Wayback Machine., Cuadernos de la Fundació, 45. Fundació Víctor Grífols, pàg. 19-20
* ↑ Muhammad Jamal. CRISPR/Cas System. Caister Academic Press, 15 abril 2017, p. 106–. ISBN 978-1-910190-64-7.
* ↑ Kristin Hagen; Margret Engelhard; Georg Toepfer Ambivalences of Creating Life: Societal and Philosophical Dimensions of Synthetic Biology. Springer, 27 agost 2015, p. 35–36. ISBN 978-3-319-21088-9.
* ↑ Jim Kozubek. Modern Prometheus: Editing the Human Genome with Crispr-Cas9. Cambridge University Press, 26 abril 2018, p. 100–. ISBN 978-1-108-62210-3.
# Artis Kampars

Artis Kampars (Tukums, 3 de maig de 1967) és un polític i home de negocis letó, que fou Ministre d'Economia de Letònia. Kampars era membre del Partit de la Nova Era, posteriorment fusionat amb d'altres per crear el partit Unitat.
Kampars va ser elegit diputat del Saeima el 2002, fou reelegit quatre anys més tard, i va acabar el seu mandat quan fou nomenat Ministre el 2009. Va fer de Ministre d'Economia de Letònia durant els dos primers governs de Letònia liderats pel Primer Ministre Valdis Dombrovskis.

## Vegeu també

* Primer Gabinet Dombrovskis
* Segon Gabinet Dombrovskis

## Referències

* ↑ «The Gabinet de Ministres de la República de Letònia: Artis Kampars». Gabinet de Ministres de la República de Letònia. Arxivat de l'original el 2009-09-15. [Consulta: 17 abril 2010].
# Hanušovce nad Topľou

Hanušovce nad Topľou és una ciutat d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1332.

## Ciutats agermanades

* Dębica, Polònia
* Nozdrzec, Polònia
* Velká Bíteš, República Txeca
# Jennifer O'Neill

Jennifer O'Neill (Rio de Janeiro, 20 de febrer de 1948) és una actriu estatunidenca nascuda al Brasil.

## Biografia

Nasqué a la ciutat de Rio de Janeiro, al Brasil. És filla d'un home de negocis d'origen espanyol-irlandès i de mare anglesa.
D'adolescent, O'Neill començà a treballar com a model, apareixent en anuncis de televisió i en portades de revistes. El 1968 obtingué un petit paper al cine, i dos anys més tard aparegué també a la pel·lícula Rio Lobo, amb John Wayne. El 1971 arribà la seva oportunitat amb Estiu del 42, pel·lícula en què interpreta una vídua de guerra de mitjana edat que viu un idil·li amb un adolescent. Amb aquesta pel·lícula, més malenconiós que eròtica, va saltar a la fama. A partir de llavors, O'Neill seguí actuant al cine, però no aconseguí papers que li donessin l'oportunitat de realitzar interpretacions memorables. Amb tot, va participar en l'última pel·lícula de Luchino Visconti, L'innocent(1976).
O'Neill tingué, en canvi, més èxit a la televisió, medi en què aparegué en nombroses ocasions com a protagonista de pel·lícules.
O'Neill fa dues dècades que escriu llibres. El primer que va escriure Surviving Myself (1999) parla sobre el procés que la va portar a convertir-se en cristiana; From Fallen To Forgiven, és una obra amb notes i pensaments autobiogràfics sobre la vida i sobre Déu,5 i You Are Not Alone dona suport al moviment Pro-vida i lamenta la legalització de l'avortament, però alhora proposa a les dones trobar sentit a la vida a través de la fe cristiana. El seu darrer llibre es titula Faith Lessons ("Lliçons de fe", 2008).

## Filmografia

* Time Changer (2002)
* The Prince and the Surfer (1999)
* The Ride (1997)
* The Corporate Ladder (1997)
* Love is Like That (1996)
* Discretion assured (1993)
* Committed (1988)
* I love NY (1988)
* Scanners (1981)
* Cloud Dancer (1980)
* Steel (1979)
* A Force of One (1979)
* Caravans (1978)
* 7 Note in Nero (1977)
* Call Girl (1976)
* L'innocent (L'Innocente) (1976)
* Gente di rispetto (1975)
* The Reincarnation of Peter Proud (1975)
* Whiffs (1975)
* Lady Ice (1973)
* Diagnòstic: assassinat (The Carey Treatment) (1972)
* Glass Houses (1972)
* Such Good Friends (1971)
* Estiu del 42 (Summer of '42) (1971)
* Rio Lobo (1970)
* Futz! (1969)
* For the Love of Ivy (1968)

## Referències

* ↑ Levitt, Shelley «Seventh Heaven» (en anglès). People, 18-01-1993 [Consulta: 14 febrer 2012].
* ↑ «Copia archivada». Arxivat de l'original el 20 de març de 2018. [Consulta: 27 desembre 2017].
* ↑ O'Neill, Jennifer. Surviving Myself. W. Morrow, 1999. ISBN 978-0-688-15992-4.
* ↑ Park, Louis Hillary. «Summer of '42», Domingo, 16 junio 2002. Arxivat de l'original el 5 de febrer de 2012. [Consulta: 6 febrer 2012].
* ↑ «People vs. Politicians» (en anglès). National Catholic Register, 08-05-2007, p. 8. Arxivat 2017-12-28 a Wayback Machine. «Còpia arxivada». Arxivat de l'original el 2017-12-28. [Consulta: 12 febrer 2022].
* ↑ «Jennifer O’Neill». Arxivat de l'original el 24 de setembre de 2014. [Consulta: 20 setembre 2014].
# Ami

* Aquest article tracta sobre el riu de l'India. Vegeu-ne altres significats a «Associació de Municipis per la Independència».
Ami és un riu que neix en un petit llac al districte de Basti i corre cap a l'est i sud-est fins a desaiguar al riu Rapti Occidental per l'esquerra fins a la Província de la Frontera del Nord-oest. El riu és fondo, però duu molt poca aigua excepte el temps de pluja.

## Referències

* ↑ Tewari, R.; Srivastava, R.K.. Explorations along the Ami River and in Its Nearby Areas in Disticts Siddhartha Nagar, Basti and Gorakhpur (en anglès), 1993-4.
Viccionari
# Proasellus pavani

Proasellus pavani és una espècie de crustaci isòpode pertanyent a la família dels asèl·lids.

## Hàbitat

Viu a l'aigua dolça.

## Distribució geogràfica

Es troba a Europa: França i Itàlia.

## Referències

* ↑ Dudich, E., 1925. Systematische Studien an italienischen Aselliden. Annales Musei Nationalis Hungarici 22: 281-301.
* ↑ uBio (anglès)
* 1 2 3 Catalogue of Life (anglès)
* ↑ uBio (anglès)
* ↑ World Marine, Freshwater and Terrestrial Isopod Crustaceans Database (anglès)
* ↑ World Register of Marine Species (anglès)
* ↑ Muséum National d'Histoire Naturelle, 2003-2012 (francès)
* ↑ Fauna Europaea Arxivat 2016-03-04 a Wayback Machine. (anglès)
* ↑ A Pan-European Species directories Infrastructure (PESI) (anglès)
* ↑ SeaLifeBase (anglès)

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.
* Stoch F., 1988. Il gruppo pavani del genere Proasellus (Crustacea, Isopoda) in Italia: considerazioni tassonomiche e filogenetiche. Gortania, Atti del Museo Friulano di Storia Naturale, Udine, 10: 163-192.

## Enllaços externs

* ION (anglès)
* BioLib (anglès)
# Downtempo

Downtempo (o downbeat) és un tipus de música electrònica caracteritzada pel seu so relaxat, semblant a l'ambient, amb la diferència respecte a aquest que normalment compta amb ritme o groove. Aquest beat pot ser aconseguit a partir de loops amb una sonoritat hipnòtica. Altres vegades, els ritmes són més complexos i prominents, però inclús en eixe cas tenen menys intensitat que en altres formes de música electrònica. El terme música chill out s'ha emprat de vegades per a referir-se a esta música, però és una paraula que s'aplica també a altres gèneres. Un gènere relacionat amb el downtempo és el trip hop, encara que el downtempo normalment utilitza un tempo més lent. A causa de la seua sonoritat relaxada i inclús sensual, i a l'absència o el mínim ús de vocals, bona part de la música downtempo ha sigut utilitzada com a música de fons en l'àrea chill out de les festes o com a banda sonora en cafés.

## Referències

* ↑ http://blog.pandora.com/faq/index.html#310 Arxivat 2010-02-08 a Wayback Machine.
* ↑ «Rob da Bank». CMJ New Music Report, 17-11-2003, pàg. 34.
# Cal Baró Vell

Cal Baró Vell és una casa que forma part de l'Inventari del Patrimoni Arquitectònic Català de Sant Llorenç de Morunys (Solsonès).
Casa entre mitgeres construïda al Carrer de Sant Nicolau aprofitant els murs de la muralla de Sant Llorenç de Morunys. Repeteix el usual esquema d'habitatges de la vila: cases de baixos, dos pisos i golfes. Malgrat no tenir cap interès arquitectònic, conserva en els seus baixos, part dels murs antics de la muralla.
Cal Baró Vell és una de les cases més prestigioses de Sant Llorenç. Data del segle xv, almenys ja s'esmenta en un capbreu d'aquesta data; fou la residència de la família Piquer, mercaders importants de Sant Llorenç que pagaren el retaule i la capella de la Pietat i jugaren un paper important en el desenvolupament de la vila. Al segle xvi, la casa de Cal Baró Vell era propietat del Baró d'Encies, Simeó Rovira, vidu de Paula Ginebrosa que aportà al matrimoni aquesta casa com a descendent de la família Piquer- Ginebrosa.

## Referències

* 1 2 «Cal Baró Vell (Sant Llorenç de Morunys)». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 setembre 2015].

## Vegeu també

* Llista de monuments del Solsonès
# Arsenio González Gutiérrez

Arsenio González Gutiérrez, (Yudego, Sasamón, 9 de març de 1960) és un ciclista espanyol, ja retirat, que fou professional entre 1983 i 1998. En el seu palmarès destaca una victòria d'etapa a la Volta a Catalunya de 1988.
El 2016 es proclamà campió d'Espanya de ciclocròs en categoria màster 50 en el grup B, de més de 55 anys.

## Palmarès

* 1982
** 1r de la Volta da Ascension i vencedor d'una etapa
** 1r a la Santikutz Klasika
* 1983
** Vencedor d'una etapa de la Volta a Cantàbria
* 1988
** Vencedor d'una etapa de la Volta a Catalunya
* 1989
** Vencedor d'una etapa de la Gran Premi de Torres Vedras
* 1990
** Vencedor d'una etapa de la Gran Premi de Torres Vedras
* 1996
** 1r al Circuit de Getxo
** 1r a la Clàssica de Sabiñánigo

### Resultats a la Volta a Espanya

* 1983. 33è de la classificació general
* 1984. 50è de la classificació general
* 1985. 35è de la classificació general
* 1986. 43è de la classificació general
* 1991. 52è de la classificació general
* 1992. 24è de la classificació general
* 1993. 23è de la classificació general
* 1994. 24è de la classificació general
* 1996. 36è de la classificació general
* 1997. 47è de la classificació general
* 1998. 31è de la classificació general

### Resultats al Giro d'Itàlia

* 1995. 21è de la classificació general
* 1997. 52è de la classificació general
* 1998. 55è de la classificació general

### Resultats al Tour de França

* 1988. 97è de la classificació general
* 1992. 20è de la classificació general
* 1993. Abandona (3a etapa)
* 1994. 40è de la classificació general
* 1995. 23è de la classificació general
* 1996. 24è de la classificació general
* 1997. Abandona (2a etapa)

## Referències

* ↑ «GONZÁLEZ GUTIÉRREZ Arsenio». [Consulta: 15 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Arsenio GONZALEZ GUTIERREZ» (en italià). [Consulta: 15 desembre 2022].
* ↑ Burgos, El Correo de. «Arsenio González, campeón de España en Torrelavega» (en castellà). [Consulta: 15 desembre 2022].

## Enllaços externs

* Palmarès a "sitiodeciclismo.net"
# Campionats del Món de bàdminton de 2015

Els Campionats del Món de bàdminton de 2015 van ser la XXa edició dels Campionats del Món de bàdminton, celebrats entre el 10 i el 16 d'agost de 2015 a Jakarta (Indonèsia).

## Calendari

Totes cinc competicions van començar el primer dia, acabant amb la final en la darrera jornada.
Totes les hores en horari local (UTC+07:00).
| Data | Hora | Ronda |
| 10 d'agost de 2015 | 09:00 | 64/ |
| 10 d'agost de 2015 | 09:00 | 48/ |
| 11 d'agost de 2015 | 09:00 | 64/ |
| 11 d'agost de 2015 | 09:00 | 32/ |
| 11 d'agost de 2015 | 09:00 | 48/ |
| 12 d'agost de 2015 | 09:00 | 32/ |
| 13 d'agost de 2015 | 11:00 16/ |
| 14 d'agost de 2015 | 11:00 | Quarts de final |
| 15 d'agost de 2015 | 11:00 | Semifinals |
| 16 d'agost de 2015 | 13:00 | Finals |

## Medallistes

| Event | Or | Plata | Bronze |
| Individual masculí | Chen Long (CHN) | Lee Chong Wei (MAS) | Kento Momota (JPN) |
| Individual masculí | Chen Long (CHN) | Lee Chong Wei (MAS) | Jan Ø. Jørgensen (DEN) |
| Individual femení | Carolina Marín (ESP) | Saina Nehwal (IND) | Sung Ji-hyun (KOR) |
| Individual femení | Carolina Marín (ESP) | Saina Nehwal (IND) | Lindaweni Fanetri (INA) |
| Dobles masculí | IndonèsiaMohammad Ahsan Hendra Setiawan | R.P. de la XinaLiu Xiaolong Qiu Zihan | Corea del SudLee Yong-dae Yoo Yeon-seong |
| Dobles masculí | IndonèsiaMohammad Ahsan Hendra Setiawan | R.P. de la XinaLiu Xiaolong Qiu Zihan | JapóHiroyuki Endo Kenichi Hayakawa |
| Dobles femení | R.P. de la XinaTian Qing Zhao Yunlei | DinamarcaChristinna Pedersen Kamilla Rytter Juhl | IndonèsiaNitya Krishinda Maheswari Greysia Polii |
| Dobles femení | R.P. de la XinaTian Qing Zhao Yunlei | DinamarcaChristinna Pedersen Kamilla Rytter Juhl | JapóNaoko Fukuman Kurumi Yonao |
| Dobles mixtes | R.P. de la XinaZhang Nan Zhao Yunlei | R.P. de la XinaLiu Cheng Bao Yixin | IndonèsiaTontowi Ahmad Liliyana Natsir |
| Dobles mixtes | R.P. de la XinaZhang Nan Zhao Yunlei | R.P. de la XinaLiu Cheng Bao Yixin | R.P. de la XinaXu Chen Ma Jin |

## Medaller

| Posició | País | Or | Plata | Bronze | Total |
| 1 | R.P. de la Xina | 3 | 2 | 1 | 6 |
| 2 | Indonèsia | 1 | 0 | 3 | 4 |
| 3 | Espanya | 1 | 0 | 0 | 1 |
| 4 | Dinamarca | 0 | 1 | 1 | 2 |
| 5 | Malàisia | 0 | 1 | 0 | 1 |
| 5 | Índia | 0 | 1 | 0 | 1 |
| 6 | Japó | 0 | 0 | 3 | 3 |
| 7 | Corea del Sud | 0 | 0 | 2 | 2 |
| Total | Total | 5 | 5 | 10 | 20 |

## Referències

* ↑ «2015 BWF World Championships». BWF. Arxivat de l'original el 3 de maig 2014. [Consulta: 12 abril 2014].
* ↑ «Schedule». Arxivat de l'original el 2015-08-18. [Consulta: 19 agost 2016].

## Enllaços externs

* Lloc web oficial Arxivat 2015-09-27 a Wayback Machine.
# Laz (Bretanya)

Laz (en bretó Laz) és un municipi francès, situat a la regió de Bretanya, al departament de Finisterre. L'any 2006 tenia 1.047 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.035 | 996 | 863 | 786 | 706 | 694 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Vital Louarn | |